text: Ferietrafik med små klumper
  11 juli 2015 kl. 15.21
  Trafikken gled rimeligt på den første store ferie-lørdag. Kun enkelte mindre uheld gav små klumper i trafikken. Og så var det jo heldigvis ikke hedebølge i dag?
  - Der har været meget trafik på den sønderjyske motorvej, fortæller vagtchef Ole Aamann, Syd- og Sønderjyllands Politi. Og heller ikke på hovedvej 11 i det vestjyske har der været større problemer, end der plejer at være. 
  I Trekant-området er der sket flere mindre uheld. Bl.a. syd for Kolding og ved Horsens.
  -Men ikke rigtig noget, vi har været blandet ind i, siger vagtchef Stig Simonsen, Sydøstjyllands Politi.
  